Υπουργείο Εσωτερικών και Διοικητικής Ανασυγκρότησης

Το Υπουργείο Εσωτερικών και Διοικητικής Ανασυγκρότησης συστάθηκε στις 27 Ιανουαρίου 2015 με συγχώνευση υπουργείων και Υπηρεσιών, καθότι στο υπουργείο Εσωτερικών προστέθηκαν οι αρμοδιότητες του υπουργείου Διοικητικής Μεταρρύθμισης, του υπουργείου Δημόσιας Τάξης και Προστασίας του Πολίτη καθώς και του υπουργείου Μακεδονίας και Θράκης, δημιουργώντας ένα «υπερυπουργείο», όπως έγινε και με άλλα υπουργεία από την κυβέρνηση Τσίπρα. Τον Νοέμβριο του 2016 αποσπάστηκε από το Υπουργείο η αρμοδιότητα της διοικητικής ανασυγκρότησης και συστάθηκε το Υπουργείο Διοικητικής Ανασυγκρότησης με Υπουργό την Όλγα Γεροβασίλη. Έτσι το Υπουργείο επανονομάστηκε Υπουργείο Εσωτερικών.

Στις αρμοδιότητες του υπουργείου περιλαμβάνονται κυρίως η εποπτεία επί των αποκεντρωμένων διοικήσεων και των οργανισμών τοπικής αυτοδιοίκησης (δήμοι και περιφέρειες), ο συντονισμός και η οργάνωση της προσφυγής στη λαϊκή ετυμηγορία (εκλογές, δημοψηφίσματα), η νομοθεσία περί μητρώων, ληξιαρχείων και δημοτολογίων, ζητήματα περί ισότητας των φύλων, η μεταναστευτική πολιτική και η νομοθεσία περί αλλοδαπών (άδειες διαμονής, κοινωνική ένταξη), η νομοθεσία περί ελληνικής ιθαγένειας και ομογενών κ.α.

 Γενικές Γραμματείες Υπουργείου 
 Γενική Γραμματεία Πολιτικής Προστασίας
 Γενική Γραμματεία Δημόσιας Τάξης
 Γενική Γραμματεία Πληθυσμού και Κοινωνικής Συνοχής
 Γενική Γραμματεία Συντονισμού και Διαχείρισης Αποβλήτων
 Γενική Γραμματεία Ισότητας των Δύο Φύλων

 Ιστορία 
 Στις 27 Ιουνίου 2011 με το Π.Δ. 65/2011Π.Δ. 65/2011, Φ.Ε.Κ. A 147/2011, μετά από πρόταση του πρωθυπουργού Γ. Παπανδρέου, το Υπουργείο Εσωτερικών, που είχε συγχωνευθεί το 1995 , ανασυστάθηκε με τη διάσπαση του Υπουργείου Εσωτερικών, Αποκέντρωσης και Ηλεκτρονικής Διακυβέρνησης.
 Στις 26 Ιανουαρίου 2015 στο υπουργείο προστέθηκαν και αρμοδιότητες άλλων υπουργείων (του Υπουργείου Διοικητικής Μεταρρύθμισης, του Δημόσιας Τάξης και του Μακεδονίας-Θράκης) δημιουργώντας το Υπουργείο Εσωτερικών και Διοικητικής Ανασυγκρότησης με απόφαση του πρωθυπουργού Αλέξη Τσίπρα
 Διάστημα  Ονομασία 2011-2015  Υπουργείο Εσωτερικών  2015-2016  Υπουργείο Εσωτερικών και Διοικητικής Ανασυγκρότησης

 Υπουργοί Εσωτερικών και Διοικητικής Ανασυγκρότησης (2015-2016) 
ΌνομαΈναρξη ΘητείαςΛήξη ΘητείαςΚυβέρνησηΣημειώσειςΝίκος Βούτσης 27 Ιανουαρίου 201528 Αυγούστου 2015Κυβέρνηση Αλέξη Τσίπρα Ιανουαρίου 2015Αντώνης Μανιτάκης28 Αυγούστου 201523 Σεπτεμβρίου 2015Υπηρεσιακή κυβέρνηση Βασιλικής Θάνου 2015Παναγιώτης Κουρουμπλής23 Σεπτεμβρίου 20155 Νοεμβρίου 2016Κυβέρνηση Αλέξη Τσίπρα Σεπτεμβρίου 2015Κατάργηση του Υπουργείου Εσωτερικών και Διοικητικής Ανασυγκρότησης και σύσταση των Υπουργείου Εσωτερικών και του Υπουργείου Διοικητικής Ανασυγκρότησης.

Παραπομπές

 Εξωτερικοί σύνδεσμοι 
 Επίσημος ιστότοπος του Υπουργείου Εσωτερικών


Εσωτερικων και Διοικητικης Ανασυγκροτησης